§ 117. Kogukonnamaksust on vabastatud: 1) tegelikus sõjaväeteenistuses olevad isikud ― välja arvatud õppustele võetud reservlased ― tegeliku sõjaväeteenistusaja kestel ja kogu selle aasta jooksul, mil nad vabastatakse tegelikust sõjaväeteenistusest; 2) riigi-, omavalitsus- või eraasutiste hoolekandel ülalpeetavad, samuti ka riigi või omavalitsuste poolt hoolekandelist abi saavad isikud; 3) vähemalt 40% töövõimest kaotanud Vabadussõja invaliidid, kes Vabadussõjas saadud vigastuste või haiguste tõttu on õigustatud saama pensioni Sõjaväelaste pensioni seaduse alusel, kaasa arvatud need isikud, kes on kaotanud pensionisaamise õiguse Autasumaa tarvitamise seaduse § 6 põhjal, kuid muis tingimustes vastavad Sõjaväelaste pensioni seaduses ettenähtud nõudeile; 4) vähemalt 40% töövõimest kaotanud Maailmasõja invaliidid, kes Maailmasõjas saadud vigastuste või haiguste tõttu saavad toetust Ajutise Veneaegiste pensionäride toetamise seaduse alusel.